ทีดีอาร์ไอแนะรัฐขยายเก็บภาษี
ทีดีอาร์ไอแยะรัฐบาลขยายฐานเก็บภาษีเพื่อให้มีเงินเพียงพอจัดสวัสดิการแก้ความเหลื่อมล้ำทางสังคม ชี้ปัจจุบันมีผู้เสียภาษีเพียง 1 ใน4 ของกำลังแรงงานทั้งหมด
27 ก.ค. 2553

ทีดีอาร์ไอแยะรัฐบาลขยายฐานเก็บภาษีเพื่อให้มีเงินเพียงพอจัดสวัสดิการแก้ความเหลื่อมล้ำทางสังคม ชี้ปัจจุบันมีผู้เสียภาษีเพียง 1 ใน4 ของกำลังแรงงานทั้งหมด
นายสมชัย จิตสุชน ผอ.วิจัยด้านการพัฒนาเศรษฐกิจส่วนรวมและการกระจายรายได้ สถาบันวิจัยเพื่อการพัฒนาประเทศไทย (ทีดีอาร์ไอ) กล่าวว่า จากการศึกษามาตรการการคลังเพื่อความเป็นธรรมทางเศรษฐกิจแฃะสังคม โดยเน้นการขยายฐานภาษีตามหลักความเสมอภาคทางภาษี พบว่า การพัฒนาเศรษฐกิจในช่วงหลายสิบปีที่ผ่านมา ก่อให้เกิดความเหลื่อมล้ำทางด้านรายได้ ทรัพย์สิน และการออม โดยนโยบายการคลังของไทย มีส่วนเอื้ออำนวยให้เกิดการกระจายตัวของรายได้ที่เท่าเทียมกัน โดยเฉพาะด้านภาษี ซึ่งหากขยายฐานภาษีให้สามารถจัดเก็บภาษีได้ทั่วถึงทุกคน รัฐจะมีเงินเพียงพอในการจัดสวัสดิการ เพื่อลดความเหลื่อมล้ำให้กับประชาชน
"ปัจจุบันมีผู้เสียภาษีเงินได้เพียงประมาณ 8-9 ล้านคน ซึ่งถือเป็นระดับที่ต่ำมาก หรือ คิดเป็นเพียงประมาณ 1 ใน 4 ของกำลังแรงงานทั้งหมด ขณะที่ฐานภาษีของไทยขยายตัวต่อเนื่อง ตามการขยายตัวทางเศรษฐกิจ โดยฐานรายจ่ายขยายตัวเร็วกว่าฐานรายได้ แต่อัตราภาษีมีแนวโน้มต่ำลงอย่างรวดเร็ว เนื่องจากการลดลงของภาษีอากรนำเข้า"